امریکانین خاریجی ایشلر ناظیری مایک پمپئو ایرانین تعقیب ائتدیگی سیاست‌لرین اورتا دوغوداکی پروبلئم‌لرین اساس قایناغی اولدوغونو ایره‌لی سوردو.
"ایران ایله اوزلشمه دن اورتا دوغودا باریش و تهلوکه‌سیزلیک اولا بیلمز" دئیه بیلدیرن پمپئو امریکا باشچیلیغیندا لهستان-ین پایتاختی ورشو-دا کئچیریلن "اورتا دوغودا باریش و تهلوکسیزلیگین گله جگینی دستکلمک" باش‌لیق‌لی کنفرانسین آچیلیشیندا ایسراییل-ین باش ناظیری بنیامین نتانیاهو ایله بیرگه مطبوعات کنفرانسی کئچیریب.
پمپو ایرانین لبنان، یمن، سوریه و عراق اوزرین‌دکی تأثیرین‌دن منفی جهتده ایستیفاده ائتدیگینی وورغولایا‌راق دئییب: "ایران ایله اوزلشمه دن اورتا دوغودا باریش و امین-آمان‌لیق تامین ائدیله بیلمز. بو غیری-مومکون‌دور. ایرانین لبنان-دا، یمن-ده، سوریه-ده و عراق-دا منفی بیر نفوذو وار. حوثی لر، حماس و حزب الله-ا دستک وئریر. بون‌لار حقیقی تهدیدلردیر. ایرانا مانع اولما‌دان اورتا دوغو-دا باریش الده اولونماسی غیری-مومکون‌دور".
ایسراییل-ین باش ناظیری نتانیاهو دا کنفرانسی "تاریخی دؤنوش نقطه‌سی" اولا‌راق قیمتلندیریب. او دئییب کی، ایلک دفعه گلجییمیزی تهدید ائدن شئی ین نه اولدوغونو و اونو ضمانت آلتینا آلماق اوچون نلر ائتملیگیک، اونو موذاکیره ائتدیک. بو دیالوقو گله‌جکده ساده‌جه تهلوکه‌سیزلیک موضوع سوندا دئییل، اورتا دوغو خالق‌لاری‌نین حیاتینا تأثیر ائده‌جک هر ساحه‌ده داوام ائتدیرمه لییک".
قئید ائدک کی، ورشو-داکی کنفرانسین دقت مرکزینده باشلانیشدا ساده‌جه ایران اولوب. داها سونرا ایسه احاته دایره‌سینه بوتون اورتا دوغو داخیل ائدیلمه‌یه باشلانیب.
امریکانین باشچیلیغیندا و لهستانین ائو صاحیبلیگینده کئچیریلن کنفرانسا آرا‌لاریندا عمان، سعودیه عربیستانی، بحرین، یمن، اردن، کویت، مراکش، بیرلشمیش عرب امیرلیک‌لری، میصر و تونیس کیمی عرب اؤلکه‌لری‌نین اولدوغو 60-دک اؤلکه ایشتیراک ائدیر.
